CELEX: 32020D1581
Language: lt
Date: 1603411200000
Title: Tarybos sprendimas (ES) 2020/1581 2020 m. spalio 23 d. dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtame Asociacijos komitete prekybos klausimais, dėl Susitarimo XIII priedo („Muitų teisės aktų derinimas“) atnaujinimo

30.10.2020   
               
               
                  LT
               
               
                  Europos Sąjungos oficialusis leidinys
               
               
                  L 362/18
               
            
         TARYBOS SPRENDIMAS (ES) 2020/1581
         2020 m. spalio 23 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtame Asociacijos komitete prekybos klausimais, dėl Susitarimo XIII priedo („Muitų teisės aktų derinimas“) atnaujinimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu (ES) 2016/838 (1) Sąjunga sudarė Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (2) (toliau – Susitarimas); jis įsigaliojo 2016 m. liepos 1 d.;
                  
               
                     (2)
                  
                  
                     pagal Susitarimo 406 straipsnio 3 dalį Asociacijos taryba turi įgaliojimus atnaujinti arba iš dalies keisti Susitarimo priedus;
                  
               
                     (3)
                  
                  
                     pagal Susitarimo 408 straipsnio 2 dalį Asociacijos taryba gali perduoti Asociacijos komitetui bet kokius savo įgaliojimus, įskaitant įgaliojimą priimti privalomus vykdyti sprendimus;
                  
               
                     (4)
                  
                  
                     pagal Asociacijos tarybos sprendimo Nr. 3/2014 (3) 1 straipsnį Asociacijos taryba Asociacijos komitetui prekybos klausimais perdavė įgaliojimus atnaujinti arba iš dalies keisti Susitarimo priedus, inter alia, susijusius su Susitarimo IV antraštinės dalies („Prekyba ir su prekyba susiję klausimai“) 5 skyriumi („Muitinė ir prekybos palengvinimas“), jeigu 5 skyriuje nėra konkrečių nuostatų dėl tų priedų atnaujinimo arba dalinio pakeitimo;
                  
               
                     (5)
                  
                  
                     savo 7-tame posėdyje Asociacijos komitetas prekybos klausimais turi priimti sprendimą dėl Susitarimo XIII priedo („Muitų teisės aktų derinimas“) atnaujinimo;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos komitete prekybos klausimais, nes numatomas sprendimas bus privalomas Sąjungai,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Asociacijos komiteto prekybos klausimais, kaip nurodyta Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo 408 straipsnio 4 dalyje, 7-tame posėdyje, dėl Susitarimo XIII priedo („Muitų teisės aktų derinimas“) atnaujinimo grindžiama Asociacijos komiteto prekybos klausimais sprendimo projektu (4).
         
         
            2 straipsnis
            Priimtas 1 straipsnyje nurodyto Asociacijos komiteto prekybos klausimais sprendimas skelbiamas Europos Sąjungos oficialiajame leidinyje.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2020 m. spalio 23 d.
            
               
                  Tarybos vardu
               
               
                  Pirmininkė
               
               S. SCHULZE
            
         
         
            (1)  OL L 261, 2014 8 30, p. 4.
         
            (2)  2016 m. gegužės 23 d. Tarybos sprendimas (ES) 2016/838 dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo sudarymo Europos Sąjungos vardu (OL L 141, 2016 5 28, p. 26).
         
            (3)  2014 m. lapkričio 17 d. ES ir Gruzijos asociacijos tarybos sprendimas Nr. 3/2014 dėl tam tikrų Asociacijos tarybos įgaliojimų perdavimo Asociacijos komitetui prekybos klausimais [2015/2263] (OL L 321, 2015 12 5, p. 72).
         
            (4)  Žr. dokumentą ST 11388/20 (http://register.consilium.europa.eu).